1999D0730 — DA — 22.12.2004 — 006.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS AFGØRELSE af 15. november 1999 om gennemførelse af fælles aktion 1999/34/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja (1999/730/FUSP) (EFT L 294, 16.11.1999, p.5)

Ændret ved:









▼B

RÅDETS AFGØRELSE

af 15. november 1999

om gennemførelse af fælles aktion 1999/34/FUSP om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja

(1999/730/FUSP)







RÅDET FOR DEN EUROPÆISKE UNION HAR — under henvisning til fælles aktion 1999/34/FUSP af 17. december 1998, om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben ( 1 ), særlig artikel 6, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) En omfattende og ukontrolleret ophobning og spredning af håndskydevåben og lette våben udgør en trussel for freden og sikkerheden og reducerer mulighederne for en bæredygtig udvikling; denne situation foreligger i allerhøjeste grad i Cambodja; (2) med henblik på at nå de mål, der er opstillet i artikel 1 i fælles aktion 1999/34/FUSP, har Den Europæiske Union til hensigt at gøre en indsats i de relevante internationale fora for at fremme tillidsskabende foranstaltninger og incitamenter til fremme af frivillig aflevering af overskydende eller ulovlige håndskydevåben, demobilisering af stridende parter og efterfølgende rehabilitering og reintegration; formålet med denne afgørelse er at gennemføre fælles aktion 1999/34/FUSP; (3) det er Unionens opfattelse, at et finansielt bidrag og teknisk bistand skal have til formål at tilskynde offentligheden til at slutte op om civilbefolkningens aflevering af våben og at forstærke og udbygge civilsamfundets involvering i indsamlingen og bortskaffelsen af de våben, der er indsamlet og/eller blevet tilovers som følge af demobilisering; (4) Unionen hat derfor til hensigt at tilbyde finansiel støtte og teknisk bistand i henhold til afsnit II i fælles aktion 1999/34/FUSP — ud fra følgende betragtninger: TRUFFET FØLGENDE AFGØRELSE:







Artikel 1

1. Den Europæiske Union bidrager til at fremme kontrollen, indsamlingen og destruktionen af våben i Cambodja.

2. Med henblik herpå yder Unionen:

a) bistand til den cambodjanske regering med hensyn til udarbejdelse af passende love og bestemmelser om ejendomsret til samt besiddelse, brug, salg og overførsel af våben og ammunition

b) bistand til den cambodjanske regering samt politiet og sikkerhedsstyrkerne med henblik på fastlæggelse af retningslinjer for bedre registrering af deres våben og sikkerhed i forbindelse med disse

c) bistand til den cambodjanske regering samt politiet og sikkerhedsstyrkerne med hensyn til fastlæggelse af procedurer for frivillig aflevering af håndskydevåben og identificering og destruktion af overskydende håndskydevåben, især i forbindelse med den planlagte demobilisering og omstrukturering af de væbnede styrker

d) støtte til civilsamfundsprogrammer, der skal gøre offentligheden mere bevidst om problemer i forbindelse med håndskydevåben og lette våben og involvere civilsamfundet yderligere i indsamlingen og destruktionen af våben, især ved at støtte ngo'ers aktiviteter.

Artikel 2

1. Formandskabet vil med henblik på at opfylde de mål, der er fastlagt i artikel 1, udpege en projektleder, som skal være udstationeret i Phnom Penh.

2. Projektlederen udfører sine opgaver under formandskabets ansvar i overensstemmelse med mandatet i bilaget.

3. Projektlederen aflægger regelmæssigt rapport til Rådet eller dets udpegede organer gennem formandskabet, der bistås af generalsekretæren/den højtstående FUSP-repræsentant.

4. Under udførelsen af sine opgaver samarbejder projektlederen i det omfang, det er nødvendigt, med medlemsstaternes og Kommissionens lokale missioner.

Artikel 3

1. Det finansielle referencegrundlag for den støtte, der er nævnt i artikel 1, er på ►M5 1 375 565 EUR ◄ .

2. Rådet noterer sig, at Kommissionen vil rette sin indsats mod opfyldelsen af de mål og prioriteter, der er nævnt i denne afgørelse, ved at foreslå eller gennemføre passende fællesskabsforanstaltninger.

Artikel 4

Denne afgørelse har virkning fra datoen for vedtagelsen.

Den udløber den ►M5 15. november 2005 ◄ .

Artikel 5

Denne afgørelse tages op til fornyet overvejelse seks måneder efter datoen for vedtagelsen.

Artikel 6

Denne afgørelse offentliggøres i EF-Tidende.

▼M6









BILAG

PROJEKTLEDERENS MANDAT (2005)

1. I medfør af artikel 1, litra c), fortsætter projektlederen i samarbejde med de cambodjanske væbnede styrker indsatsen med henblik på registrering, forvaltning og sikring af våbenlagre samt fastlæggelse af politik, retningslinjer og praksis på dette område. Med henblik herpå fører projektlederen tilsyn med de projekter, der tidligere er gennemført i militærregion 1 (Stung Treng), militærregion 2 (Kampong Cham), militærregion 3 (Kampong Speu), militærregion 4 (Siem Reap) og militærregion 5 (Battambang). I nært samarbejde med forsvarsministeriet fastlægger og gennemfører han et yderligere projekt om sikker oplagring og registrering af det kongelige gendarmeris våben i alle 24 provinser. Dette vil omfatte bygning af oplagringsfaciliteter på kort og mellemlang sigt, uddannelse af relevant personale på alle niveauer og registrering af alle våben i forsvarsministeriets centraliserede database. Projektlederen tilrettelægger på samme betingelser et tilsvarende projekt i den særlige militærregion Phnom Penh og fortsætter på nationalt niveau indsatsen inden for uddannelse, systemudvikling og registrering af våben. De gennemførte projekter skal omfatte bistand med støtte fra eksperter på området til den cambodjanske regerings program for større og mindre offentlige ceremonier for destruktion af overskudsvåben fra militæret, hvor det er hensigtsmæssigt, indsamlede våben og eventuelle overskudsvåben fra hæren og politi- og sikkerhedsstyrkerne.

2. Projektlederen vil så vidt muligt føre tilsyn med de aktiviteter, der tidligere blev gennemført som en del af EU-ASAC-programmet, herunder behandlingen af et udkast til våbenlovgivning i nationalforsamlingen og den efterfølgende gennemførelse, bistand til regeringens program for indsamling af skjulte og ulovlige våben og uddannelse af medlemmerne af kommunalrådene i våbensikkerhed og oplysningsprogrammer om våbensikkerhed. Når det er nødvendigt, rådgiver projektlederen fortsat — og bistår om muligt — regeringen, internationale organisationer og lokale ngo'er om spørgsmål vedrørende våbensikkerhed og EU-ASAC's nuværende og tidligere aktiviteter.

3. Projektlederen drager omsorg for, at der fastlægges hensigtsmæssige procedurer for en reel opfølgning og evaluering af aktiviteterne og søger med henblik herpå at opnå Cambodjas regerings, politiets og sikkerhedsstyrkernes fulde samarbejde.

4. Projektlederen tilskynder andre bidragydere til og bistår dem med at støtte tiltag til reduktion af og kontrol med håndskydevåben og lette våben og er rede til, inden for grænserne af det nuværende mandat, at iværksætte sådanne projekter sammen med andre bidragydere, hvis det er relevant. Under hensyn til Den Europæiske Unions foregangsrolle på dette område sørger projektlederen for at være drivkraften i de internationale bestræbelser og bidrager i påkommende tilfælde til forvaltningen af projekter, der støttes af andre bidragydere.

5. Projektlederen udarbejder planer for afslutningen af arbejdet i forbindelse med registrering, forvaltning og sikring af våbenlagre for de cambodjanske væbnede styrker inden udgangen af juni 2006 og for afslutningen af projektet med Den Europæiske Unions støtte til reduktion af og kontrol med håndskydevåben og lette våben i Cambodja snarligt derefter.